b'\n_START_ARTICLE_\nEISCAT\n_START_PARAGRAPH_\nEISCAT (European Incoherent SCATter) er en vitenskapelig organisasjon som driver tre radaranlegg fordelt p\xc3\xa5 fire stasjoner, tre i nordlige Skandinavia og \xc3\xa9n p\xc3\xa5 Svalbard.  Anleggene ligger p\xc3\xa5 Ramfjordmoen i Troms\xc3\xb8 (Norge), i Kiruna (Sverige), i Sodankyl\xc3\xa4 (Finland), og opp\xc3\xa5 Gruve 7-fjellet utenfor Longyearbyen p\xc3\xa5 Svalbard._NEWLINE_Teknikken som brukes kalles inkoherent spredning, og det er ca. ti radarer i verden som er i stand til \xc3\xa5 bruke denne teknikken._NEWLINE_Organisasjonen eies av forskningsr\xc3\xa5d og institutter i medlemslandene_NEWLINE_Finland,_NEWLINE_Japan,_NEWLINE_Kina,_NEWLINE_Norge,_NEWLINE_Storbritannia,_NEWLINE_Sverige, og_NEWLINE_Tyskland._NEWLINE_Hovedkvarteret ligger i Kiruna.\n_START_SECTION_\nUHF-radaren\n_START_PARAGRAPH_\nUHF-radaren er en tristatisk radar, med sender- og mottakerstasjon p\xc3\xa5_NEWLINE_Ramfjordmoen utenfor Troms\xc3\xb8, og med ytterligere to_NEWLINE_mottakerstasjoner i  Kiruna, Sverige og_NEWLINE_Sodankyl\xc3\xa4, Finland.  Ved \xc3\xa5 ha tre mottakerstasjoner_NEWLINE_er denne radaren, som den eneste av sitt slag i verden, i stand til \xc3\xa5 m\xc3\xa5le_NEWLINE_den tredimensjonale hastigheten til plasmaet i ionosf\xc3\xa6ren._NEWLINE_UHF-radarens antenner er parabolantenner med en diameter p\xc3\xa5_NEWLINE_32\xc2\xa0meter.  Antennene kan pekes i alle retninger, og n\xc3\xa5r alle_NEWLINE_antennene er i bruk peker de vanligvis inn i et felles volum i en h\xc3\xb8yde_NEWLINE_mellom 200 og 300\xc2\xa0km._NEWLINE_Senderen bruker to klystroner (oppgradert fra \xc3\xa9n i \xc3\xa5r_NEWLINE_2000) som tilsammen kan levere en maksimal teoretisk effekt p\xc3\xa5 over_NEWLINE_2\xc2\xa0MW._NEWLINE_Radaren opererte opprinnelig ved 933\xc2\xa0MHz, men ble senere modifisert til \xc3\xa5 operere_NEWLINE_p\xc3\xa5 931\xc2\xa0MHz, for \xc3\xa5 unng\xc3\xa5 forstyrrelser fra mobiltelefonsystemetNMT-900._NEWLINE_Frekvensomr\xc3\xa5det for denne radaren ligger sv\xc3\xa6rt n\xc3\xa6r det som brukes til_NEWLINE_GSM (mobiltelefoni), og frekvenstildelingen er under press, spesielt_NEWLINE_gjelder dette stasjonen i Finland.\n_START_SECTION_\nVHF-radaren\n_START_PARAGRAPH_\nVHF-radaren befinner seg ogs\xc3\xa5 p\xc3\xa5 anlegget i Ramfjordmoen._NEWLINE_Den har en antenne formet som en parabolsk sylinder, med dimensjoner_NEWLINE_40\xc3\x97120\xc2\xa0meter, best\xc3\xa5ende av fire seksjoner, hver p\xc3\xa5_NEWLINE_40\xc3\x9730\xc2\xa0meter, som kan styres i elevasjon uavhengig av hverandre._NEWLINE_Den har en sender med to klystroner, som hver kan_NEWLINE_levere en maksimal effekt p\xc3\xa5 1.5\xc2\xa0MW.  Frekvensen som brukes av denne_NEWLINE_radaren, 224\xc2\xa0MHz, overlappes delvis av VHF TV-sendinger._NEWLINE_B\xc3\xa5de senderen og mottakeren har to uavhengige deler, s\xc3\xa5 det er_NEWLINE_mulig \xc3\xa5 operere denne radaren med to ulike pekeretninger.  Utsendte pulser_NEWLINE_og signalbehandling p\xc3\xa5 mottakersida m\xc3\xa5 imidlertid v\xc3\xa6re identisk i de to_NEWLINE_delene.\n_START_SECTION_\nOrganisasjon\n_START_PARAGRAPH_\nEISCATs \xc3\xb8verste organ er r\xc3\xa5det (EISCAT Council).  Det best\xc3\xa5r av_NEWLINE_representanter for medlemsorganisasjonene (EISCAT Associates), og m\xc3\xb8tes_NEWLINE_vanligvis to ganger per \xc3\xa5r._NEWLINE_Organisasjonen hadde fra begynnelsen to r\xc3\xa5dgivende komiteer:_NEWLINE_vitenskapskomiteen (Scientific Advisory Committee \xe2\x80\x94 SAC) og_NEWLINE_administrasjons- og finanskomiteen (Administrative and Finance Committee_NEWLINE_\xe2\x80\x94 AFC).  Disse komiteene ble nedlagt i 2006, og en ny komit\xc3\xa9 ble_NEWLINE_opprettet: Scientific Oversight Committee (SOC).  Disse komiteene har ogs\xc3\xa5_NEWLINE_vanligvis to, iblant tre, m\xc3\xb8ter per \xc3\xa5r._NEWLINE_Direkt\xc3\xb8ren er organisasjonens daglige leder, og assisteres av en_NEWLINE_visedirekt\xc3\xb8r (frem til 2003 var det to visedirekt\xc3\xb8rer, med spesielt ansvar_NEWLINE_for henholdsvis tekniske og vitenskapelige problemstillinger)._NEWLINE_EISCATs hovedkvarter ligger i Kiruna (Sverige).  Hovedtyngden av anleggene_NEWLINE_p\xc3\xa5 fastlandet ligger imidlertid utenfor Troms\xc3\xb8, og denne stasjonen har_NEWLINE_hatt de fleste av organisasjonens ansatte._NEWLINE__NEWLINE_Per i dag (Juni 2007) er medlemsorganisasjonene_NEWLINE_CRIRP (Kina),_NEWLINE_Deutsche Forschungsgemeinschaft (Tyskland),_NEWLINE_National Institute of Polar Research og STEL (Japan),_NEWLINE_Norges forskningsr\xc3\xa5d (Norge),_NEWLINE_Science and Technology Facilities Council (Storbritannia),_NEWLINE_Suomen Akatemia (Finland), og_NEWLINE_Vetenskapsr\xc3\xa5det (Sverige)._NEWLINE_EISCAT er registrert som en Svensk ideell organisasjon.\n_START_SECTION_\nEISCAT_3D\n_START_PARAGRAPH_\nEISCAT, med samarbeidspartnere i_NEWLINE_Sverige (Lule\xc3\xa5 tekniska universitet),_NEWLINE_Norge (UiT) og_NEWLINE_Storbritannia (Rutherford Appleton Laboratory),_NEWLINE_fikk tildelt en kontrakt under EUs 7. rammeprogram for utvikling og_NEWLINE_design av en neste generasjons radar i Nord-Skandinavia.  Prosjektet har_NEWLINE_blitt kalt EISCAT_3D og l\xc3\xb8per over 4 \xc3\xa5r fra 1. mai 2005._NEWLINE_I desember 2008 ble EISCAT_3D, som ett av totalt 9 prosjekter, innlemmet i EUs rammeverk for strategisk forskningsinfrastruktur ESFRI i tillegg til de 35 prosjektene som allerede var del av dette programmet.'